Kommissionens beslutning

af 27. marts 2003

om beskyttelsesforanstaltninger mod aviær influenza i Nederlandene

(meddelt under nummer K(2003) 1102)

(Kun den nederlandske udgave er autentisk)

(EØS-relevant tekst)

(2003/214/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Europa-Parlamentets og Rådets direktiv 2002/33/EF(2), særlig artikel 10,

under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum(3), særlig artikel 4, stk. 1 og 3, og

ud fra følgende betragtninger:

(1) Siden den 28. februar 2003 har Nederlandene anmeldt flere udbrud af højpatogen aviær influenza.

(2) Flere fjerkræflokke i et område kaldet "Gelderse Vallei" er blevet inficeret med aviær influenza undertype H7N7.

(3) Aviær influenza er en meget smitsom fjerkræsygdom, som kan udgøre en alvorlig trussel for fjerkræindustrien.

(4) I betragtning af den høje dødelighed og infektionens hastige spredning traf Nederlandene omgående foranstaltninger i henhold til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(4), ændret ved akten vedrørende Østrigs, Finlands og Sveriges tiltrædelse, inden sygdommen blev officielt bekræftet.

(5) Ved Rådets direktiv 92/40/EØF fastsættes de bekæmpelsesforanstaltninger, der mindst skal anvendes ved udbrud af aviær influenza. Medlemsstaterne kan træffe strengere foranstaltninger på det område, der er omfattet af dette direktiv, hvis det findes nødvendigt og hensigtsmæssigt for at bringe sygdommen under kontrol, under hensyntagen til de fremherskende epidemiologiske, opdrætsmæssige, kommercielle og sociale vilkår.

(6) Desuden blev al flytning af levende fjerkræ og rugeæg på Nederlandenes område og afsendelse heraf til andre medlemsstater forbudt.

(7) De samme forbud bør gælde for udførsler til tredjelande for at beskytte deres sundhedsstatus og forhindre, at sådanne sendinger sendes tilbage til en anden medlemsstat.

(8) For at sikre klare og gennemskuelige bestemmelser vedtog Kommissionen efter høring af de nederlandske myndigheder beslutning 2003/153/EF af 3. marts 2003 om beskyttelsesforanstaltninger som følge af kraftig mistanke om aviær influenza i Nederlandene(5), ændret ved beslutning 2003/156/EF(6), hvori de af Nederlandene trufne foranstaltninger skærpes og der fastsættes særlige undtagelser for flytning af slagtefjerkræ og daggamle kyllinger på Nederlandenes område.

(9) Ved Kommissionens beslutning 2003/156/EF, 2003/172/EF(7), 2003/186/EF(8) og 2003/191/EF(9) blev foranstaltningerne i henhold til beslutning 2003/153/EF forlænget på baggrund af sygdommens udvikling og de fornødne ændringer foretaget.

(10) De epidemiologiske oplysninger, der foreligger på nuværende tidspunkt, og de første resultater af det overvågningsprogram, som gennemføres i hele Nederlandene, tyder på, at det højpatogene virus, som fremkalder aviær influenza, kun forekommer i "Gelderse Vallei".

(11) På baggrund af sygdommens udvikling bør foranstaltningerne i henhold til beslutning 2003/191/EF forlænges yderligere. Der bør dog også fastsættes en undtagelse på visse betingelser, når det gælder afsendelse af daggamle kyllinger fra Nederlandene til andre medlemsstater, medmindre de stammer fra rugerier eller bedrifter i de oprettede overvågningszoner. Med henblik herpå bør der fastsættes yderligere krav med hensyn til certifikater.

(12) Desuden bør flytning af kalkuner til opdræt på Nederlandenes område, men uden for spærrezonerne og flytning af rugeæg inden for spærrezonerne tillades under officiel kontrol.

(13) Fersk fjerkrækød, som er bestemt for samhandelen inden for EF, skal mærkes med et sundhedsmærke i overensstemmelse med kapitel XII i bilag I til direktiv 71/118/EØF(10), senest ændret ved Rådets direktiv 97/79/EF(11). For at muliggøre afsætning på det nederlandske marked af fersk fjerkrækød fra fjerkræ med oprindelse i de oprettede overvågningszoner bør der fastsættes særlige bestemmelser for sundhedsmærkningen af dette kød.

(14) Efter at have evalueret situationen i nært samarbejde med de nederlandske myndigheder for at beskytte fjerkræpopulationen i EF og undgå, at infektionen spredes uden for beskyttelseszonen, bør fjerkræbedrifterne i to områder, hvor risikoen er særligt stor, tømmes i forebyggende øjemed.

(15) De øvrige medlemsstater har allerede tilpasset deres handelsforanstaltninger, og de holdes tilstrækkeligt underrettet af Kommissionen, navnlig inden for rammerne af Den Stående Komité for Fødevarekæden og Dyresundhed, om den periode, der er passende for gennemførelsen af disse foranstaltninger.

(16) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Uden at de foranstaltninger, som Nederlandene har truffet i overvågningszonerne i henhold til Rådets direktiv 92/40/EØF, derved tilsidesættes, sørger de nederlandske veterinærmyndigheder for, at der ikke afsendes levende fjerkræ og rugeæg fra Nederlandene til andre medlemsstater og til tredjelande.

2. Uanset stk. 1 kan Nederlandene afsende daggamle kyllinger, der er klækket i et rugeri, som ligger uden for overvågningszonerne og mindst 25 km fra mistænkte eller inficerede rugerier eller bedrifter. Rugeæggene skal stamme fra en bedrift, der på dagen for æggenes indsamling og på klækningsdagen ligger uden for de oprettede overvågningszoner og mindst 25 km fra mistænkte eller inficerede rugerier eller bedrifter. Flokkene, hvorfra de daggamle kyllinger stammer, skal have undergået en serologisk undersøgelse med negative resultater. Rugeæggene skal være ruget i ruge- eller klækkemaskiner særskilt fra rugeæg, som ikke er i overensstemmelse med dette stykke.

De dyresundhedscertifikater, der ledsager sendinger af daggamle kyllinger fra Nederlandene, som er i overensstemmelse med ovenstående bestemmelser, til andre medlemsstater, skal indeholde følgende angivelse:

"De dyresundhedsmæssige betingelser for denne sending er i overensstemmelse med beslutning 2003/214/EF."

De ansvarlige myndigheder tillader kun afsendelse af daggamle kyllinger i henhold til dette stykke, når der 48 timer forinden er givet meddelelse herom til de centrale og lokale veterinærmyndigheder på bestemmelsesstedet, og afsender meddelelsen.

3. Uden at de foranstaltninger, som Nederlandene har truffet i overvågningszonerne i henhold til Rådets direktiv 92/40/EØF, derved tilsidesættes, sørger de nederlandske veterinærmyndigheder for, at levende fjerkræ og rugeæg ikke transporteres på Nederlandenes område.

4. Uanset stk. 3 kan de ansvarlige veterinærmyndigheder, som træffer alle de fornødne biosikkerhedsforanstaltninger for at undgå spredning af aviær influenza, tillade transport fra områder uden for overvågningszonerne af:

a) fjerkræ til omgående slagtning, herunder udsætterhøns, til et slagteri, som er udpeget af de ansvarlige veterinærmyndigheder

b) daggamle kyllinger og æglægningsklare hønniker til en bedrift under officiel kontrol

c) rugeæg til et rugeri under officiel kontrol

d) kalkuner fra en opdrætsfacilitet til en opfedningsbedrift under officiel kontrol

e) daggamle kyllinger til afsendelse til andre medlemsstater og tredjelande i henhold til stk. 2.

5. Uanset stk. 3 kan de ansvarlige veterinærmyndigheder, som træffer alle de fornødne biosikkerhedsforanstaltninger for at undgå spredning af aviær influenza, tillade transport af levende fjerkræ og rugeæg, der ikke er forbudt ved Rådets direktiv 92/40/EØF, navnlig med hensyn til flytning af daggamle kyllinger i henhold til artikel 9, stk. 4, litra a), b) og c), til bedrifter på Nederlandenes område under officiel kontrol.

Artikel 2

Fersk fjerkrækød fra slagtefjerkræ med oprindelse i de oprettede overvågningszoner:

a) skal mærkes med et cirkelformet mærke i henhold til de ansvarlige myndigheders supplerende krav

b) må ikke afsendes til andre medlemsstater eller til tredjelande

c) skal fremstilles, opskæres, oplagres og transporteres særskilt fra andet fersk fjerkrækød, der er bestemt for samhandelen inden for EF og for udførsel til tredjelande, og skal anvendes på en sådan måde, at det undgås, at det blandes med kødprodukter eller tilberedt kød, medmindre det har undergået behandlingen i henhold til tabel 1, litra a), b) eller c), i bilag III til direktiv 2002/99/EF.

Artikel 3

Uden at de foranstaltninger, der allerede er truffet i henhold til direktiv 92/40/EØF, derved tilsidesættes, gennemfører Nederlandene snarest muligt forebyggende tømning af fjerkræbedrifterne i de i bilag beskrevne zoner.

De forholdsregler, der er nævnt i stk. 1, træffes, uden at dette berører Rådets beslutning 90/424/EØF om visse udgifter på veterinærområdet(12), senest ændret ved beslutning 2001/572/EF(13).

Artikel 4

Denne beslutning gælder fra den 28. marts 2003 til den 10. april 2003 kl. 24.00.

Artikel 5

Nederlandene ændrer deres handelsforanstaltninger for at bringe dem i overensstemmelse med denne beslutning og sørger for øjeblikkelig passende omtale af de vedtagne foranstaltninger. Nederlandene underretter straks Kommissionen herom.

Artikel 6

Denne beslutning er rettet til Nederlandene.

Udfærdiget i Bruxelles, den 27. marts 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 18 af 23.1.2003, s. 11.

(4) EFT L 167 af 22.6.1992, s. 1.

(5) EUT L 59 af 4.3.2003, s. 32.

(6) EUT L 64 af 7.3.2003, s. 36.

(7) EUT L 69 af 13.3.2003, s. 27.

(8) EUT L 71 af 15.3.2003, s. 30.

(9) EUT L 74 af 20.3.2003, s. 30.

(10) EFT L 55 af 8.3.1971, s. 23.

(11) EFT L 13 af 16.1.1997, s. 18.

(12) EFT L 224 af 18.8.1990, s. 19.

(13) EFT L 203 af 28.7.2001, s. 16.

BILAG

Område A:

Buffergebied pluimvee Putten de Gelderse Vallei 24-03-2003

a) Vanaf Strand Horst de Palmbosweg volgend in zuidelijke richting tot aan de Buitenbrinkweg.

b) Buitenbrinkweg volgend in zuidoostelijke richting tot aan de Schaapsdijk.

c) Schaapsdijk volgend in zuidoostelijke richting tot aan de Zeeweg.

d) Zeeweg volgend in oostelijke richting tot aan Telgterweg.

e) Telgterweg volgend in zuidelijke richting overgaand in Telgterengweg tot aan Bulderweg.

f) Bulderweg volgend in oostelijke richting tot aan Volenbeekweg.

g) Volenbeekweg volgend in zuidelijke richting tot aan de Oude Telgterweg.

h) Oude Telgterweg volgend in westelijke richting tot aan de Watervalweg.

i) Watervalweg volgend in zuidelijke richting tot aan de kruising van de Watervalweg/Telgterweg (Ermelo).

j) Vanaf de kruising van de Watervalweg/Telgterweg (Ermelo), de Telgterweg volgend in zuidelijke richting tot aan de Oude Rijksweg N798 (Putten).

k) Oude Rijksweg N798 (Putten) volgend in zuidwestelijke richting tot aan de Stationsstraat.

l) Stationsstraat volgend in westelijke richting overgaand in Zuiderzeestraatweg tot aan de Waterweg.

m) Waterweg volgend in zuidwestelijke richting tot aan Hoornsdam.

n) Hoornsdam volgend in westelijke richting tot aan het Nuldernauw.

o) Nuldernauw volgend in noordoostelijke richting tot Strand Horst.

Område B:

Buffergebied pluimvee Wageningen in de Gelderse Vallei 24-03-2003

a) Vanaf de kruising Werftweg/Veensteeg (De Kraats) de Veensteeg volgend zuidoostelijke richting tot aan Heuvelweg.

b) Heuvelweg volgend in noordoostelijke richting tot aan Slagsteeg.

c) Slagsteeg volgend in zuidelijke richting tot aan de Weerdjesweg.

d) Weerdjesweg volgend in oostelijke richting tot aan Harsloweg.

e) Harsloweg volgend in zuidelijk richting tot aan Lange Rijnsteeg.

f) Lange Rijnsteeg volgend in oostelijke richting overgaand in Dijkgraaf overgaand in Lange Steeg tot aan Doctor Willem Dreeslaan (N781).

g) Doctor Willem Dreeslaan (N781) volgend in zuidoostelijke richting overgaand in Mansholtlaan overgaand in de Diedenweg overgaand in Westerbergweg overgaand in Onderlangs overgaand in Veerdam tot aan de rivier de Rijn.

h) De rivier de Rijn stroomafwaarts volgend tot aan de Rijnbrug N233 (Rhenen).

i) De Rijnbrug (N233) volgend in noordelijke richting overgaand in Lijnweg (N233) overgaand in Cuneraweg (N233) tot aan Zuidelijke Meentsteeg.

j) Zuidelijke Meentsteeg volgend in noordoostelijke richting overgaand in Werftweg.

k) Werftweg volgend in oostelijke richting tot de kruising Werftweg/Veensteeg (De Kraats).